Hit左咁耐既爆丼屋終於有機會試啦！因為平時都要大排長龍，今日六點幾經過，見餐廳只有七成滿座，於是就入去試下。因為餐廳比較細，枱與枱之間既距離好近，一定聽到隔離枱講野，所以我同男友就揀左對住壽司吧既高枱坐，感覺無咁逼食物方面，我就點左極上拖羅盛丼，價錢$238，唔好睇佢細細碗，其實份量十分足料！我最後食唔哂d壽司飯，建議女孩子們可以叫少飯；而魚生方面，大大塊又切得厚！而且拖羅夠肥美，食落無咩根，入口即溶咁既價錢，有咁既質素，性價比高下次會再幫襯！